tartuNLP/wikipedia-smugri-20251201 huggingface dataset:
Propyyligallaatti

Propyyligallaatti (C10H12O5) on gallushapon ja propanolin esteri. Yhdistettä voidaan käyttää hapettumisenestoaineena muun muassa elintarvikkeissa.
Ominaisuudet.
Huoneenlämpötilassa propyyligallaatti on valkoista kiteistä ainetta. Yhdiste liukenee hieman veteen ja paremmin kuumaan kuin kylmään. Orgaanisista liuottimista se liukenee muun muassa etanoliin ja dietyylieetteriin. Kuumennettaessa yli sulamispisteensä se hajoaa. Propyyligallaatti muodostaa raudan kanssa sinertävänmustan kelaatin. Maultaan yhdiste on hieman kitkerää.
Valmistus ja käyttö.
Propyyligallaattia voidaan valmistaa gallushapon ja propanolin välisellä esteröintireaktiolla.
Propyyligallaattia käytetään elintarvikkeiden, öljyjen, vahojen, liukasteaineiden ja voimansiirtoöljyjen hapettumisenesto- ja säilöntäaineena. Yhdisteen E-koodi on E310 ja sitä saa käyttää muun muassa rasvojen, purukumin kuivakeittojen ja ravintolisien ainesosana. Yhdisteen huonoja puolia ovat sen suhteellisen hyvä vesiliukoisuus ja värjäytyminen raudan vuoksi. Jälkimmäisen vuoksi tuotteisiin lisätään muita kelaattoreja kuten sitruunahappoa. Propyyligallaattia käytetään hapettumisenestoaineena usein butyloidun hydroksianisolin tai butyloidun hydroksitolueenin kanssa.
Marcus Herold

Marcus Herold (s. 12. tammikuuta 1950) on suomalainen kilpauransa päättänyt koripalloilija.
Tapiolan Hongan kasvatti Herold pelasi pääsarjauransa espoolaisjoukkueissa ja saavutti yhden SM-hopean sekä -pronssin, Suomen cupin mestaruuden vuonna 1977 ja Suomen cupin hopean.
Suomen miesten maajoukkueessa Herold pelasi vuosina 1972–1974 19 ottelua 5,3 pisteen keskiarvolla.
Heroldin poika Kim Herold voitti juniorina käsipallossa Suomen mestaruuksia ja tuli tunnetuksi mallina ja laulaja-lauluntekijänä. Heroldin veljistä Roy pelasi myös koripalloa maajoukkueessa ja Ben oli myös kiinnostunut koripallosta.
Nampalys Mendy

Nampalys Mendy (s. 23. kesäkuuta 1992 La Seyne-sur-Mer, Ranska) on ranskalais-senegalilainen jalkapalloilija, joka edustaa englantilaisseura Watfordia. Oikeajalkainen Mendy on pelipaikaltaan puolustava keskikenttäpelaaja. Hän pelaa myös Senegalin maajoukkueessa.
Seurajoukkueura.
Mendy aloitti ammattilaisuransa AS Monacossa, jonka paidassa hän debytoi kaudella 2010–2011 pelaten 14 Ligue 1:n ottelua seuran pudotessa Ligue 2:iin. Mendy voitti seuran paidassa Ligue 2:n kaudella 2012–2013. Yhteensä hän pelasi Monacon edustusjoukkueen paidassa 74 ottelua. Kaudeksi 2013–2014 Mendy siirtyi Ligue 1:n OGC Nicen väreihin. Hän pelasi debyyttikaudellaan 36 ottelua. Uransa avausmaalin Mendy teki syyskuussa 2015 Bastian verkkoon. Yhteensä hän pelasi Nicen paidassa 110 liigaottelua onnistuen kerran maalinteossa.
Heinäkuussa 2016 Mendy siirtyi Englannin Valioliigan hallitsevan mestarijoukkueen Leicester Cityn riveihin seuran silloisella ennätyssummalla. Hän oli tulokaskaudestaan suurimman osan sivussa nilkkavamman vuoksi. Kauden 2017–2018 hän pelasi lainasopimuksella OGC Nicessa 14 ottelua Ligue 1:ssä ja neljä peliä Eurooppa-liigassa. Hän pelasi Leicesterissä kauden 2022–2023 loppuun mennessä kaikkiaan 98 valioliigaottelua ja teki yhden maalin. Hän pelasi kahdessa ottelussa Leicesterin voittaessa FA Cupin 2021 ja oli samana vuonna voittamassa myös FA Community Shieldiä. Hän pelasi Leicester-vuosinaan yhden ottelun Mestarien liigassa ja neljä peliä Eurooppa-liigassa.
Syyskuussa 2023 Mendy allekirjoitti kolmivuotisen sopimuksen ranskalaisen RC Lensin kanssa. Ensimmäisellä kaudellaan Lensissä Mendy pelasi 16 Ligue 1:n ottelua sekä kuusi Mestarien liigan ottelua. Seuraavalla kaudella hän pelasi kymmenen Ligue 1 -ottelua. Hän siirtyi elokuussa 2025 Englannin mestaruussarjassa pelaavaan Watfordiin.
Maajoukkueura.
Mendy on pelannut Ranskan nuorten maajoukkueissa. Vuosina 2010–2014 hän pelasi Ranskan alle 21-vuotiaiden jalkapallomaajoukkueessa viisi ottelua. Hän debytoi Senegalin maajoukkueessa Afrikan-mestaruuskilpailujen karsintaottelussa Kongon demokraattista tasavaltaa vastaan maaliskuussa 2021. Senegalin voittaessa Afrikan-mestaruuden tammi-helmikuussa 2022 Mendy ei pelannut joukkueen kahdessa ensimmäisessä ottelussa mutta oli lopuissa viidessä ottelussa avauskokoonpanossa. MM-kilpailuissa 2022 Mendy pelasi avauskokoonpanossa kahdessa alkulohko-ottelussa ja neljännesvälieräottelussa sekä tuli vaihdosta kentälle viimeisessä alkulohko-ottelussa. Afrikan-mestaruuskilpailuissa 2023 Mendy pelasi kahdessa alkulohko-ottelussa Gambiaa ja Guineaa vastaan.
Muuta.
Myös Mendyn serkku Bafétimbi Gomis on ammattilaisjalkapalloilija.
Saavutukset.
Seurajoukkueissa
Maajoukkueessa
Sakura-luokka

Sakura-luokka () oli keisarillisen Japanin laivaston kahden hävittäjän muodostama alusluokka.
Roy Herold

Roy Herold (s. 31. heinäkuuta 1958) on suomalainen kilpauransa päättänyt koripalloilija.
Tapiolan Hongan kasvatti Herold pelasi miesten SM-sarjassa kasvattajaseuransa lisäksi Turun NMKY:ssä ja Salon Palloilijoissa. Hän pelasi myös Yhdysvaltain yliopistosarjassa, Illinois univerityssä. Herold saavutti SM-pronssia vuonna 1983 ja Suomen cup-mestaruuden vuonna 1982.
Suomen miesten maajoukkueessa Herold pelasi vuosina 1981–1984 42 ottelua 4,7 pisteen keskiarvolla.
Heroldin veljistä Marcus pelasi koripalloa maajoukkueessa ja Ben pelasi koripalloa Tapiolan Hongassa. Marcuksen poika Kim Herold voitti juniorina käsipallossa Suomen mestaruuksia ja on toiminut mallina ja laulaja-lauluntekijänä.
Joe Clarke

Joseph Scott "Joe" Clarke (s. 3. marraskuuta 1992 Stoke-on-Trent) on brittiläinen koskimelonnan olympiavoittaja. 183 senttimetriä pitkä ja 76 kilogrammaa painava Clarke edustaa Stafford &amp; Stone Canoe Clubia.
11-vuotiaana melonnan aloittanut Clarke saavutti olympiakultaa K-1 -luokasta vuoden 2016 kesäolympialaisista Rio de Janeirosta. MM-kilpailuista Clarkella on kaksi joukkuekilpailun pronssia ja EM-kilpailuista kaksi joukkuehopeaa.
Sakura (1911)

Sakura () oli keisarillisen Japanin laivaston vuonna 1912 valmistunut Sakura-luokan hävittäjä.
Valmistus.
Alus tilattiin vuoden 1907 hankinnoissa Maizurun laivastontelakalta, missä köli laskettiin 31. maaliskuuta 1911. Alus laskettiin vesille vielä saman vuoden lopulla 20. joulukuuta ja valmistui 21. toukokuuta 1912.
Palvelus.
Alus luokiteltiin 28. elokuuta 1912 toisen luokan hävittäjäksi ja poistettiin alusluettelosta 1. huhtikuuta 1932.
Tachibana (1912)

Tachibana () oli keisarillisen Japanin laivaston vuonna 1912 valmistunut Sakura-luokan hävittäjä.
Valmistus.
Alus tilattiin vuoden 1907 hankinnoissa Maizurun laivastontelakalta, missä köli laskettiin 29. huhtikuuta 1911. Alus laskettiin vesille 27. tammikuuta 1912 ja valmistui 25. kesäkuuta.
Palvelus.
Alus luokiteltiin 28. elokuuta 1912 toisen luokan hävittäjäksi ja se poistettiin alusluettelosta 1. huhtikuuta 1932.
Patrick Suffo

Patrick Suffo Kengne (s. 17. tammikuuta 1978 Ebolowa, Kamerun) on kamerunilainen peliuransa lopettanut jalkapalloilija. Hänen pelipaikkansa oli hyökkääjä. Suffo on Afrikan-mestari ja olympiavoittaja.
Suffo voitti Nantesissa Ranskan cupin kausina 1998–1999 ja 1999–2000. Ligue 1:ssä hän edusti Nantesia 30 ottelussa. Lisäksi Suffo edusti muun muassa Barcelona B:tä ja Numanciaa Espanjan Segunda Divisiónissa sekä Sheffield Unitedia ja Coventry Cityä Englannin toiseksi korkeimmalla sarjatasolla.
Kamerunin maajoukkueessa Suffo pelasi 21 ottelua ja teki kolme maalia vuosina 1995–2002. Hän oli mukana MM-kilpailuissa Etelä-Koreassa ja Japanissa 2002, missä hän tuli kahdessa ottelussa vaihtopelaajana kentälle, sekä Afrikan-mestaruuskilpailuissa Burkina Fasossa 1998 ja Malissa 2002, jossa Kamerun voitti mestaruuden. Lisäksi Suffo oli voittamassa kultaa kesäolympialaisissa 2000.
Paolo Gislimberti

Paolo Giancarlo Faletti Gislimberti (19. toukokuuta 1967 Trento, Italia – 10. syyskuuta 2000 Monza, Italia) oli italialainen palomies ja valmentaja. Gislimberti syntyi Italian Trentossa ja toimi Lavissessa prikaatin apulaiskomentajana. Vuodesta 1990 hän oli jäsenenä EA Squadra Corse -palomiesyrityksessä. Gislimberti toimi myös nuorten Trentino Volley -lentopallojoukkueen valmentajana.
Gislimberti kuoli vuonna 2000 ajetussa Formula 1 -luokan Italian GP:ssä, kun ensimmäisellä kierroksella Variante della Roggia -mutkaan tultaessa Jordan-tallin Heinz-Harald Frentzenin autosta irronnut rengas osui häntä päin. Hän oli kuollessaan vain 33-vuotias.
Revolution Radio

Revolution Radio on Green Dayn kahdestoista studioalbumi, joka julkaistiin 7. lokakuuta 2016. Albumi on Green Dayn itsetuottama. Elokuun alussa 2016 yhtyeen laulaja Billie Joe Armstrong vahvisti Twitter-tilillään, että albumin ensimmäinen single "Bang Bang" julkaistaan 11. elokuuta 2016. 11. elokuuta julkaistiin myös tiedot albumista kuten kansikuva, nimi, julkaisupäivä ja kappalelista. 9. syyskuuta 2016 albumilta julkaistiin toinen single "Revolution Radio", joka on albumin nimikkokappale. 23. syyskuuta 2016 albumilta julkaistiin kolmas single "Still Breathing". Tähän asti kaikista singleistä on julkaistu lyriikkavideot yhtyeen sosiaalisessa mediassa. 
Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi virallisen albumilistan sijalla 5.
Choristodera

Choristodera on sukupuuttoon kuollut matelijoiden lahko, jonka jäsenet elivät osittain tai kokonaan vedessä.
Choristoderan jäseniä on tavattu ainakin keskijurakaudelta aina mioseenille asti. Myöhäistriaskaudella elänyt "Pachystropheus" saattoi myös kuulua tähän ryhmään, mikä aikaistaisi Choristoderan fossiiliaineistoa 45 miljoonalla vuodella. "Pachystropheuksen" sukulaissuhteet ovat kuitenkin kiistellyt, ja se saattoi tosiassa kuulua Thalattosauria-ryhmään, mutta kallon puuttuessa lähes kokonaan ei varmoja määrittelyjä voida tehdä.
Ulkonäkö.
Tyypilliset lahkon jäsenet kuten "Champsosaurus" muistuttivat nykyisiä krokotiilieläimiä, erityisesti gaviaalia. Gaviaalilla on pitkä, kapea kuono jossa on paljon pieniä hampaita, jolla se pyydystää kaloja. "Champsosaurus" oli myös suunnilleen krokotiilin kokoinen, suvun suurin laji 3 metriä.
Joidenkin äskettäin löydettyjen lajien koko ja ulkonäkö vaihteli paljon. "Lazarussuchus" ja "Cteniogenys" olivat pieniä ja lyhytleukaisia. Niiden kallot olivat noin 5 senttiä pitkät ja ne saattoivat olla maalla eläneitä hyönteissyöjiä. Iguaanin kokoinen "Monjurosuchus" näytti pullealta liskolta. Ihonjäjlejet paljastavat että sillä oli uimaräpylät ja suuret harjasuomut kuten alligaattorilla. Kooltaan ja muodoltaan "Monjurosuchus" muistutti nykyistä kaloja ja sammakkoeläimiä saalistavaa kiinankyhmyliskoa.
Merkilliset pitkäkaulaiset lajit, Japanista löydetty "Shokawa" ja Kiinasta löydetty "Hyphalosaurus", muistuttivat paljon notosaureja. "Hyphalosaurus" oli pieni, täysikasvuisena noin 30 senttiä pitkä, Suurin osa sen pituudesta oli kaulaa ja häntää, sen ruumis olisi mahtunut aikuisen ihmisen käteen. Eräässä hyvin säilyneessä fossiilissa oli "Hyphalosaurus" jonka ympärillä oli suuren marmorikuulan kokoisia pitkulaisia nahkamaisia munia, ja 15-senttisiä poikasia.
Levinneisyys.
Choristoderaan kuuluvien lajien jäänteitä on löydetty Pohjois-Amerikasta, Aasiasta, Euroopasta, ja mahdollisesti Pohjois-Afrikasta sekä Itä-Timorista. Axel Heibergin saarelta pohjoisesta Kanadasta on löydetty tunnistamattomia "Choristoderan" jäänteitä. Ne olivat luultavasti ektotermisiä kuten krokotiilit, eli ne tarvitsivat ainakin ajoittain ulkopuolisen lämmönlähteen, sillä ne eivät pystyneet käyttämään omaa aineenvaihduntaansa lämmön tuottamiseen. Samalta saarelta löytyneiden kilpikonnien kanssa ne osoittavat että Arktis oli lämpimämpi liitukaudella kuin nykyään. Äskettäin on löydetty "Choristoderan" lajeja paikoista mistä niitä ei aiemmin tunnettu, Arktikselta, Kiinasta ja Japanista. Tähän mennessä ryhmän jäänteitä ei ole löydetty miltään eteläiseltä mantereelta.
Johan Jürgen von Essen

Johan Jürgen von Essen (5. maaliskuuta 1878 Jepua – 10. syyskuuta 1916 Kiitolan kartano, Jepua) oli suomalainen insinööri ja yksi jääkäriliikkeen johtomiehiä Pohjanmaalla.
Von Essenin vanhemmat olivat tehtaanomistaja Carl Jonathan von Essen (1851–1921) ja Aina Johanna von Essen. Hän pääsi ylioppilaaksi 1898 Vaasan lyseosta ja suoritti insinööritutkinnon Hannoverissa Saksassa 1904.
Carl Jonathan von Essen oli perustanut Kiitolan kartanon yhteyteen vuonna 1881 lumppuvillatehtaan, 1895 villakehräämön, 1902 värjäämön ja 1904 18 koneen kutomon. Tämä yritys toimi vuodesta 1915 osakeyhtiönä nimeltä "Oy Jepuan Willakehruutehdas - Ab Jeppo Ullspinneri". Johan Jürgen von Essen oli Jepuan villakehräämön teknillisenä johtajana 1904–1905. Vuosina 1905–1908 hän oli kemistinä Yhdysvalloissa useissa eri tehtaissa. Suomeen palattuaan von Essen toimi Jepuan villakehräämön ja Kiitolan kartanon isännöitsijän vuodesta 1908 alkaen.
Von Essen ja hänen isänsä olivat jääkäriliikkeen johtomiehiä Pohjanmaalla ja Jepuan etapin nimellä tunnettu Kiitolan kartano toimi Ruotsiin kautta Saksaan jääkäreiksi matkanneiden miesten etappipaikkana. Venäläiset santarmit ampuivat von Essenin Kiitolan kartanossa syyskuussa 1916.
Von Essenin kuoltua Jepuan villakehräämö toimi vuoteen 1932 saakka jolloin se haettiin konkurssiin. Kiitolan kartanossa toimi vuodesta 1937 autokoritehdas ja sotavuosien jälkeen turkismuokkaamo. Vuonna 1962 Oy Mirka Ab aloitti siellä hiekkapaperin valmistuksen.
Gary Hartstein

Gary Hartstein (s. 17. toukokuuta 1955 Staten Island, Yhdysvallat) on yhdysvaltalainen professori. Hartsein toimi kansainvälisen autoliiton FIA:n lääketieteellisenä delegaattina ja ylilääkärinä Formula 1 -sarjassa vuodet 2005-2012. Vuodet 1997-2005 hän toimi Sid Watkinsin apulaisena. Uudeksi ylilääkäriksi sarjaan nimettiin hänen tilalleen vuodesta 2013 alkaen Ian Roberts.
Iines Myllyoja

Iines Myllyoja, o.s. "Kela" (9. syyskuuta 1916 Oulunsalo – 17. syyskuuta 2003 Oulu) oli suomalainen opettaja ja kirjailija.
Iines Myllyoja kävi kansakoulun ja neljä luokkaa oppikoulua. Hän valmistui kansakoulunopettajaksi vuonna 1938 Raahen opettajaseminaarista. Hän aloitti opettajana Muhoksen supistetussa koulussa vuonna 1938 ja tämän jälkeen hän oli opettajana Pyhännän Tavastkengässä, Kempeleen Ketolanperällä, vuodesta 1946 Oulunsalossa Ervastin koulussa ja viimeksi vuodesta 1961 Oulunsalon kirkonkylän koulussa. Myllyoja jäi eläkkeelle vuonna 1976.
Myllyoja keräsi murresanastoa ja kansanperinnettä. Hän kirjoitti muun muassa kotiseutukuvauksia, pakinoita ja runoja. Iines Myllyojan veli oli kauppaneuvos Lauri Kela josta Myllyoja kirjoitti henkilökuvauksen nimellä "Patsaaseen piirretty nimi".
Lauri Kela

Lauri Veikko Kela (11. heinäkuuta 1913 Oulunsalo – 6. heinäkuuta 1989 Oulu) oli suomalainen Oulussa ja Raahessa vaikuttanut kauppias ja yritysjohtaja, joka sai kauppaneuvoksen arvonimen (1969).
Kelan vanhemmat olivat maallikkosaarnaaja Hans Erik Kela ja Jenny Kuivala ja puoliso vuodesta 1941 Eeva Maria Maikkula. Kela kävi kansakoulun ja valmistui diplomikauppiaaksi Suomen Vähittäiskauppiasopistosta 1961. 
Kela aloitti uransa auto- ja traktorimyyjänä. Hän perusti autoliike Vinhan, Urheiluliike Syte Oy Kelankulman sekä toimi myös tekstiilikaupan alalla. Vuonna 1956 Kela perusti Ouluun tekstiileitä ja jalkineita myyneen Tavaratalo L. Kela Oy:n. Yhtiöllä oli tavaratalo ja kaksi ostoskeskusmyymälää Oulussa sekä toinen tavaratalo Raahessa. Tavaratalo Kela toimi myös Rovaniemellä 1976–1981. Vuonna 1967 Kela perusti Ouluun vaateteollisuusyritys Ruskatex Oy:n jonka valmistama Olga-mallisto oli tekstiilitaiteilija Oili Mäen suunnittelema. Ruskatex valmisti lasten ja naisten vaatteita sekä miesten vapaa-ajan vaatteita. Tuotannosta meni noin 20 prosenttia vientiin, kohdemaita olivat Ruotsi, Norja, Itävalta ja Neuvostoliitto. Vuonna 1972 Ruskatex laajensi toimintaansa Raaheen ja se fuusioitiin Kelan Raahen tavaratalon kanssa Vakuutusyhtiö Aura hankki vuonna 1982 omistukseensa Tavaratalo L. Kelan koko osakekannan ja Kelan Oulussa sijainneen liikekiinteistön. Tavaratalo L. Kelan toimintaa jatkoi Muotitalo Kela joka oli vuokralla Kelan liikekiinteistössä. Raahen tavaratalo myytiin ja Muotitalo Kelan toiminta päättyi vuonna 1984, kun Aura irtisanoi vuokrasopimuksen.
Oulun kunnallispolitiikassa Lauri Kela toimi Liberaalisen kansanpuolueen riveissä Oulun kaupunginvaltuustossa vuosina 1969–1976.
Lauri Kelan sisar, opettaja ja kirjailija Iines Myllyoja, kirjoitti Kelasta henkilökuvauksen nimellä "Patsaaseen piirretty nimi" (Viestintätieto Jouko Hannula, Oulunsalo 1995).
A-duuriasteikko

A-duuriasteikko on A:sta alkava sävelasteikko, johon kuuluvat lähtökohtaisesti sävelet A, H, Cis, D, E, Fis, Gis ja A. Sen rinnakkaismolli on fis-molli ja sen muunnosmolli on a-molli. A-duurin subdominanttisointu on D-duurisointu ja dominanttisointu on E-duuri.
A-duurissa on kolme ylennystä: Fis, Cis ja Gis.
A-duurin etumerkintä eri nuottiavaimilla.
Neljällä yleisimmällä avaimella.
&lt;score&gt;{ \new Staff \with{ \magnifyStaff #3/2 } « \time 4/16 \override Score.TimeSignature #'stencil = ##f { \clef treble \key a \major s16 \clef alto \key a \major s16 \clef tenor \key a \major s16 \clef bass \key a \major s16 } » }&lt;/score&gt;
Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. A-duurin etumerkit kirjoitetaan niille ylläolevin tavoin.
Inna Deriglazova

Inna Vasiljevna Deriglazova (, s. 10. maaliskuuta 1990) on venäläinen florettimiekkailija ja olympiavoittaja. Deriglazova saavutti olympiahopeaa Lontoon olympialaisissa 2012 joukkuekilpailussa. Yksilökilpailussa hän jäi toiselle kierrokselle. Neljä vuotta myöhemmin hän voitti Rio de Janeiron olympialaisissa floretin yksilökilpailun. Tokion olympialaisissa 2020 Deriglazova sai joukkuekilpailun kultaa ja yksilökilpailun hopeaa. Deriglazovalla on myös useita maailman- ja Euroopan-mestaruusmitaleja.
Carmo de Souza

Carmo ”Rosa Branca” de Souza (16. heinäkuuta 1940 Araraquara – 22. joulukuuta 2008 São Paulo) oli brasilialainen koripalloilija, olympiamitalisti ja maailmanmestari.
De Souza osallistui Brasilian miesten maajoukkueessa kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Méxicossa 1968 maa oli neljäs. De Souza voitti Brasilian maajoukkuepelaajana myös maailmanmestaruuden Chilessä 1959 ja Brasilian kotikisoissa 1963, MM-hopean ja kaksi mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista.
De Souza kuoli 68-vuotiaana 22. joulukuuta 2008.
Edson Bispo dos Santos

Edson ”Edson Bispo” Bispo dos Santos (27. toukokuuta 1935 Rio de Janeiro – 12. helmikuuta 2011 São Paulo) oli brasilialainen koripalloilija, koripallovalmentaja, olympiamitalisti ja maailmanmestari.
Bispo osallistui Brasilian miesten maajoukkueessa pelaajana kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Melbournessa 1956 maa oli kuudes. Bispo voitti Brasilian maajoukkuepelaajana myös maailmanmestaruuden Chilessä 1959 ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista. Bispo toimi myös koripallovalmentajana ja johdatti Brasilian maajoukkueen muun muassa kahdesti mitaleille Pan-Amerikan kisoissa.
Bispo kuoli 75-vuotiaana 12. helmikuuta 2011.
Antônio Salvador Sucar

Antônio Salvador Sucar (14. kesäkuuta 1939 Lules, Argentiina – 31. joulukuuta 2018) oli brasilialainen koripalloilija, olympiamitalisti ja maailmanmestari.
Sucar osallistui koripalloilijanurallaan Brasilian miesten maajoukkueessa kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Méxicossa 1968 maa oli neljäs. Sucar voitti Brasilian maajoukkuepelaajana myös maailmanmestaruuden Brasilian kotikisoissa 1963, MM-pronssia vuonna 1967 ja hopeamitalin Pan-Amerikan kisoista. Hän voitti mitaleita myös Etelä-Amerikan mestaruuskilpailuista.
Sucar kuoli 79-vuotiaana 31. joulukuuta 2018.
Micro Focus International

Micro Focus International oli tietotekniikan alan kansainvälinen yhtiö, joka sulautettiin osaksi kanadalaista OpenText-yhtiötä tammikuussa 2023. Micro Focusin pääkonttori oli Newburyssa Englannissa, ja sen osake oli listattuna Lontoon pörssissä.
Yritysjärjestelyjä.
Micro Focus International vuonna 2009 osti Borlandin.
Vuonna 2014 Micro Focus osti Attachmate Groupin ja sai siten myös Novellin ja SUSEn hallintaansa.
Attachmaten omistanut Wizard Parent LLC omistaa järjestelyn jälkeen 40 % muodostuvasta yhtiöstä. Wizard Parent LLC:n osakkaita ovat Elliott Management Corporation, Francisco Partners, Golden Gate Capital ja Thoma Bravo.
Micro Focus ilmoitti Serena Softwaren ostamisesta vuonna 2016.
Vuonna 2017 Micro Focusiin yhdistyi Hewlett Packard Enterprisen ohjelmistoliiketoiminta.
Vuonna 2018 Micro Focus ilmoitti SUSEn myynnistä EQT:lle 2,5 miljardin dollarin hintaan. Kauppa toteutui vuonna 2019.
Elokuussa 2022 kanadalainen IT-yhtiö OpenText ilmoitti ostavansa Micro Focusin lähes 6 miljardin dollarin kauppahintaan. Kauppa saatettiin päätökseen tammikuussa 2023, jolloin Micro Focusista tuli osa OpenTextia.
Attachmate

Attachmate on vuonna 1982 perustettu yhdysvaltalainen ohjelmistoyritys.
Yhtiö osti Novellin vuonna 2011.
Micro Focus osti Attachmate Groupin vuonna 2014 ja sai siten myös Novellin ja SUSEn hallintaansa.
Arthur Fredrik Nordmann

Arthur Fredrik Nordmann (; 19. tammikuuta 1838 Odessa, Venäjä – 9. toukokuuta 1862 Siperia) oli suomalainen luonnontutkija, joka murhattiin tutkimusmatkallaan Siperiassa.
Nordmannin vanhemmat olivat professori, valtioneuvos Alexander von Nordmann ja Anna Helena Blanc. Hän pääsi ylioppilaaksi 1855. Hän osallistui syksyllä 1857 amiraali Dmitri Kuznetsovin Amurin alueelle tekemään tutkimusretkeen ja keräsi matkan aikana runsaat näytekokoelmat. Nordmann julkaisi matkan jälkeen useita artikkeleita Moskovan keisarillisen luonnontutkijain seuran lehdessä keräämänsä materiaalin perusteella. Hän matkusti vuonna 1861 Krimillä oleskelleen isänsä luokse ja valmistautui sitten uuteen Itä-Siperiaan tehtävään tutkimusretkeen. Nordmann joutui rosvojen surmaamaksi tämän retken aikana syrjäisellä Nertšinskin alueella.
José Edvar Simões

José Edvar Simões (s. 23. huhtikuuta 1943 São José dos Campos) on brasilialainen kilpauransa lopettanut koripalloilija, koripallovalmentaja ja olympiamitalisti.
Edvar Simões osallistui koripalloilijanurallaan Brasilian miesten maajoukkueessa kolmiin kesäolympialaisiin: Tokiossa 1964 Brasilia voitti pronssia, Méxicossa 1968 maa oli neljäs ja Münchenissä 1972 seitsemäs. Edvar Simões voitti Brasilian maajoukkuepelaajana myös kaksi MM-mitalia ja hopeamitalin Etelä-Amerikan mestaruuskilpailuista. Hän toimi myös koripallovalmentajana ja valmensi muun muassa Brasilian maajoukkuetta vuoden 1982 MM-kilpailuissa.
Renato Brito Cunha

Renato Miguel Gaia Brito Cunha oli brasilialainen koripallovalmentaja.
Brito Cunha valmensi Brasilian miesten maajoukkueen olympiapronssille Tokiossa 1964, neljänneksi Méxicon kesäolympialaisissa 1968, yhdeksänneksi Los Angelesin kesäolympialaisissa 1984, Amerikan mestariksi Brasiliassa 1984 ja Pan-Amerikan kisojen hopealle vuonna 1983. Hän valmensi myös Brasilian naisten maajoukkuetta ja voitti kummankin sukupuolen Etelä-Amerikan mestaruuden sekä naisten Pan-Amerikan kisojen kultamitalin.
Brito Cunha kuoli 94-vuotiaana 5. toukokuuta 2020.
Togo Renan Soares

Togo Renan ”Kanela” Soares (22. toukokuuta 1906 João Pessoa – 12. joulukuuta 1992 Rio de Janeiro) oli brasilialainen koripallovalmentaja. Hänet on nimetty FIBA Hall of Fameen.
Kanela valmensi brasilialaista seurajoukkue Flamengoa vuosina 1948–1970 ja Brasilian miesten maajoukkuetta vuosina 1951–1971. Kanelan aikana Brasilia voitti olympiapronssia Roomassa 1960, viisi MM-mitalia, joista mestaruudet Chilessä 1959 ja Brasiliassa 1963, kolme mitalia Pan-Amerikan kisoista ja viisi Etelä-Amerikan mestaruutta. Vuonna 2007 Kanela nimettiin FIBA Hall of Fameen.
MAX IV

MAX IV (vuoteen 2011 "Max-lab)" on synkrotroni-tutkimuskeskus, joka sijaitsee Lundissa Ruotsissa.
MAX IV:n rakentaminen aloitettiin 2010 ja se otettiin käyttöön kesäkuussa 2016. Paikalla sijaitsi aiemmin MAX I, II ja III -laitteistot. 640 miljoonaa euroa maksanut laitteisto on valmistuessaan Ruotsin kaikkien aikojen suurin tutkimuslaitteistoinvestointi ja maailman suurin lajissaan.
Max IV koostuu kolmesta hiukkaskiihdyttimestä, joista yksi on lineaarikiihdytin ja kaksi varastorenkaita. Suuremman pyöreän kiihdyttimen ympärysmitta on 528 metriä ja se on suunniteltu 3 GeV:n energialle ja röntgensäteilylle. Pienempi 96 metrin ympärysmittainen rengas on suunniteltu 1,5 GeV:n energialle ja ultraviolettisäteilylle.
Chongzuo

Chongzuo (, ) on prefektuuritason kaupunki Etelä-Kiinan Guangxin zhuangien autonomisen alueen lounaisosassa. Kaupungin pinta-ala on 17 440 neliökilometriä ja väkiluku noin 2 miljoonaa (vuonna 2010). Kaupungin keskusta sijaitsee linnuntietä noin 115 kilometriä autonomisen alueen pääkaupunki Nanningista länsilounaaseen.
Kaupunki rajoittuu luoteessa Baisen, koillisessa Nanningin ja kaakossa Fangchenggangin prefektuuritason kaupunkeihin, sekä lounaassa Vietnamiin.
Hallinnollinen jako.
Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin ja viiteen piirikuntaan.
Urakaze-luokka

Urakaze-luokka () oli keisarillisen Japanin laivaston kahden hävittäjän muodostama alusluokka.
Urakaze (1915)

Urakaze () oli keisarillisen Japanin laivaston 1915 valmistunut Urakaze-luokan hävittäjä.
Valmistus.
Alus tilattiin vuoden 1911 hankinnoissa Glasgow'sta Yarrow'n telakalta, missä köli laskettiin 1. lokakuuta 1913. Alus laskettiin vesille 16. helmikuuta 1915 ja valmistui 14. lokakuuta.
Palvelus.
Alus poistettiin alusluettelosta 1. huhtikuuta 1936. Se upposi 18. heinäkuuta 1945. Hylky nostettiin ja romutettiin 9. syyskuuta 1948.
Hayabusa (1899)

Hayabusa oli keisarillisen Japanin laivaston 1900 valmistunut Hayabusa-luokan torpedovene.
Valmistus.
Alus tilattiin osana vuoden 1896 hankintoja Ranskasta Le Havresta Chantiers et Ateliers Augustin Normandilta. Alus laskettiin vesille 1899 ja valmistui 19. huhtikuuta 1900.
Palvelus.
Alus poistettiin alusluettelosta 1. huhtikuuta 1919.
Neste 1000 Lakes Rally 1996

Neste 1000 Lakes Rally 1996 järjestettiin 23.-26.8.1996. Se oli MM-rallikauden 1996 kuudes osakilpailu ja 46. Suomen ralli kautta aikain. Se oli myös viimeinen kerta kun Suomen MM-rallia kutsuttiin nimellä "1000 Lakes Rally" tai "Jyväskylän suurajot". 
Osallistujat.
Kilpailuun ilmoittautui 120 autokuntaa. Mukana olivat tehdastalleista Mitsubishi (Tommi Mäkinen ja Uwe Nittel), Ford (Carlos Sainz ja Bruno Thiry) ja Subaru (Colin McRae ja Kenneth Eriksson). Lisäksi Team Toyota Castrol Finlandin ilmoittamina mukana olivat Juha Kankkunen, Thomas Rådström ja Marcus Grönholm. 
Reitti.
Reitin pituus oli 1452,41 km, josta erikoiskokeita 478,93 km. 
Suomen MM-rallissa oli MM-sarjan uusien sääntöjen myötä nyt ensimmäistä kertaa käytössä määrätyt huoltoalueet, ns. service parkit. Huoltaminen oli sallittua vain service parkeissa, joiden välissä ajettiin 1–3 erikoiskoetta.
Huoltoparkkeihin siirtyminen tiivisti reittiä, joten esimerkiksi Savo ja Myhinpää jäivät nyt pois reitiltä.
Kilpailu oli jälleen nelipäiväinen, mutta toistaiseksi ainoa kerta, kun kilpailu on päättynyt maanantaina. Perjantain ohjelmassa oli vain yleisöerikoiskoe Harju. 
Sunnuntaina ajettiin aluksi edellisvuosien tapaan erikoiskokeita Päijänteen itäpuolella ja sen jälkeen muutama erikoiskoe Jyväskylästä koilliseen. Maanantain lenkki puolestaan suuntautui Petäjäveden suuntaan aiempien vuosien aloituspäivien tapaan. 
Aiemmista vuosista poiketen moni erikoiskoe ajettiin kahteen kertaan. 
Kilpailun tapahtumat.
Kilpailun ensimmäinen erikoiskoe Harju peruutettiin kokonaan autolle numero 65 sattuneen onnettomuuden vuoksi. Onnettomuudessa menehtyi yksi katsoja ja 36 loukkaantui. 
Juha Kankkunen johti rallia aina EK18:lle asti, jolloin Tommi Mäkinen ohitti hänet ja ajoi voittoon. 
Colin McRae keskeytti ulosajoon kuudennella erikoiskokeella kun taas Carlos Sainzin auto hajosi kilpailun viimeiselle erikoiskokeelle. 
Tulokset.
N-ryhmän voitti Pasi Hagström Toyota Celicalla. 
F2-luokan voitti Jonas Kruse Renault Meganella, mutta Suurajot ei ollut osa vuoden 1996 etuvetoisten FIA Cupia.
Timur Safin

Timur Marselevitš Safin (, ; s. 4. elokuuta 1992) on tataaritaustainen venäläinen florettimiekkailija, joka miekkailee oikealla kädellä. Hän voitti vuoden 2016 olympialaisissa kultaa floretin joukkuekilpailussa sekä saavutti pronssia henkilökohtaisessa kilpailussa. Tokion olympialaisissa 2020 Safin oli mukana Venäjän olympiakomitean joukkueessa, joka voitti floretin joukkuekilpailussa hopeaa.
Safin on voittanut kaudella 2015–2016 miesten Euroopan mestaruuden sekä henkilökohtaisessa että joukkuekilpailussa floretilla. Maailmancupissa hän on voittanut yhden henkilökohtaisen ja yhden joukkueosakilpailun. Safin on 1,82 metriä pitkä ja painaa 82 kilogrammaa.
Kasasagi (1900)

Kasasagi oli keisarillisen Japanin laivaston 1900 valmistunut Hayabusa-luokan torpedovene.
Valmistus.
Alus tilattiin osana vuoden 1896 hankintoja Ranskasta Le Havresta Chantiers et Ateliers Augustin Normandilta. Alus laskettiin vesille 1900 ja valmistui 30. marraskuuta.
Palvelus.
Alus poistettiin alusluettelosta 1. huhtikuuta 1919.
Cesare Bovo

Cesare Bovo (s. 14. tammikuuta 1983 Rooma, Italia) on italialainen jalkapalloilija. Pelipaikaltaan hän oli keskuspuolustaja. Hän pelasi Serie A:ssa 287 ottelua ja teki niissä 14 maalia vuosina 2003–2017. Hän edusti Serie A:ssa Lecceä, Parmaa, Romaa, Palermoa, Torinoa, Genoaa ja Pescaraa. Hän päätti uransa Serie B:ssä Leccen joukkueessa kaudella 2018–2019.
Seurajoukkueura.
Bovo edusti juniorina Romaa. Hän oli seuran edustusjoukkueen kokoonpanossa Serie A:ssa kahdesti vuonna 2001 pääsemättä kentälle ja pelasi yhden Italian cupin ottelun vuonna 2002. Kesällä 2002 Bovo siirtyi Lecceen, jossa hän pelasi kaudella 2002–2003 Serie B:ssä 11 ottelua seuran noustessa pääsarjaan ja seuraavalla kaudella 19 ottelua Serie A:ssa. Kaudeksi 2004–2005 Lecce lainasi Bovon Parmaan, jossa hän pelasi 31 Serie A -ottelua.
Kesällä 2005 Bovo palasi Romaan ja pelasi 22 ottelua Serie A:ssa seuran sijoittuessa toiseksi kaudella 2005–2006. Kauden jälkeen Roma myi Bovon 1,5 miljoonalla eurolla Palermoon, jossa hän seuraavalla syyskaudella pelasi yhden Serie A -ottelun. Kevätkaudeksi Palermo lainasi hänet Torinoon, jota hän edusti seitsemässä Serie A -ottelussa. Kesällä 2007 Bovo myytiin Palermosta Genoaan 3,3 miljoonalla eurolla. hän pelasi seurassa 27 Serie A -ottelua.
Palermo hankki Bovon kesällä 2008 takaisin 7,9 miljoonalla eurolla. Hän lukeutui joukkueen runkopelaajiin kolmen kauden ajan pelaten kausina , ja yhteensä 89 Serie A -ottelua. Palermo hävisi kaudella 2010–2011 Italian cupin loppuottelun Internazionalelle 1–3. Bovo pelasi kauden aikana neljässä cup-ottelussa, muttei ei ollut kokoonpanossa loppuottelussa. Elokuussa 2011 Bovo palasi Genoaan lainalle pelaten syyspuoliskon aikana viisi pääsarjaottelua. Tammikuussa 2012 Genoa hankki hänet jälleen pysyvästi 1,3 miljoonalla eurolla. Bovo pelasi kolme Serie A -ottelua kevätkauden aikana ja 13 .
Heinäkuussa 2013 Torino hankki Bovon 900 000 tuhannella eurolla. Serie A -otteluita hän on pelannut seurassa 20 , 15 kaudella 2014–2015 ja 21 .
Maajoukkueura.
Bovo pelasi vuosina 2000–2006 Italian ikäkausimaajoukkueissa yhteensä 54 ottelua. Hän oli voittamassa alle 21-vuotiaiden Euroopan-mestaruuskilpailuja Saksassa 2004 ollen kokoonpanossa neljässä Italian viidestä ottelusta. Bovo teki 2–0-maalin 3–0-voittoon päättyneessä loppuottelussa Serbia ja Montenegroa vastaan. Bovo oli mukana alle 21-vuotiaiden EM-kilpailuissa myös Portugalissa 2006, jossa hän pelasi kaikki Italian kolme ottelua joukkueen jäädessä alkulohkoon.
Bovo oli mukana myös Ateenan kesäolympialaisissa 2004, jossa Italia saavutti pronssia. Hän pelasi turnauksessa kolmessa ottelussa – puolivälierässä, välierässä ja pronssiottelussa – ja teki ottelun ainoan maalin jatkoajalla puolivälierässä Malia vastaan.
Pelatessaan Palermossa vuonna 2010 Bovo oli kahdesti kokoonpanossa EM-kilpailujen 2012 karsinnoissa pääsemättä kuitenkaan kentälle.
Saavutukset.
Italian maajoukkue
N-metyylimorfoliini

N-metyylimorfoliini (C5H11NO) on heterosyklisiin tertiäärisiin amiineihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja katalyyttinä polymeeriteollisuudessa.
Ominaisuudet.
Huoneenlämpötilassa N-metyylimorfoliini on väritöntä nestettä. Sillä on voimakas ammoniakin kaltainen haju. N-metyylimorfoliini liukenee hyvin veteen ja useimppiin orgaanisiin liuottimiin kuten etanoliin. Aine on heikosti emäksinen.
Valmistus ja käyttö.
N-metyylimorfoliinia voidaan valmistaa dietyleeniglykolista ja metyyliamiinista. Toinen tapa on formaldehydin ja morfoliinin välinen reaktio. Tämän reaktion ensimmäisessä vaiheessa muodostuu N-hydroksimetyylimorfoliinia, joka voidaan pelkistää halutuksi tuotteeksi formaldehydin, muurahaishapon tai vedyn ja mangaani- tai kobolttikatalyytin avulla. Yhdistettä muodostuu myös alkyloitaessa morfoliinia metanolilla. Tuote puhdistetaan tislaamalla.
N-metyylimorfoliinia voidaan käyttää korroosionestoaineena ja emulgaattorina vahoissa, kloorattujen liuottimien stabiloijana ja liuottimena uutoissa. Ainetta voidaan käyttää katalyyttinä valmistettaessa polyuretaanivaahtoja sekä dihydroksylaatio, dehydrohalogenoinneissa ja substituutioissa. n-metyylimorfoliinista voidaan valmistaa N-metyylimorfoliini-N-oksidia. Peptidisynteesissä N-metyylimorfoliinia emäksessä syntetisoitaessa peptidejä niin kutsutulla seka-anhydridimenetelmällä.
Gooden projektio

Gooden projektio eli homolosiiniprojektio on maailman­karttoihin tarkoitettu pseudosylindraalinen, oikeapintainen karttaprojektio. Tavallisesti sen mukaisissa kartoissa maapallo esitetään lohkottuna. Oikea­pintaisuutensa vuoksi se soveltuu teemakarttoihin, jotka kuvaavat eri asioiden ja ilmiöiden maan­tieteellistä levinneisyyttä.
Projektion kehitti vuonna 1923 John Paul Goode vaihtoehdoksi Mercatorin projektiolle. Gooden projektiossa eri alueiden pinta-alat näkyvät oikeassa suhteessa. Goode esitti projektionsa mukaisesta kartasta eri muunnelmia, joissa se oli lohkottu eri kohdissa, voidakseen korostaa toisaalta mannermassoja, toisaalta valtameriä. Joissakin muunnelmissa on mukana laajennuksia, niin että jotkin alueet näkyvät samaan aikaan kahdessa eri lohkossa, jotta Grönlanti ja Venäjän itäisin osa saadaan näkymään kartassa yhtenäisinä. Homomolosiini­projektioon Goode päätyi kokeiltuaan vuodesta 1916 lähtien Mollweiden projektion eri tavoin lohkottuja muunnelmia.
Gooden projektio on yhdistelmä sinusoidaalisesta projektiosta ja Mollweiden projektiosta. Päiväntasaajan molemmin puolin vyöhyke leveyspiireille 41°44′11.8″ pohjoista ja eteläistä leveyttä saakka kuvataan kartassa sinusoidi­projektion, näiden ulko­puolelle jäävä osa Mollweiden projektion mukaisesti. Nämä rajana olevat leveyspiirit on valittu niin, että niiden kohdalla länsi-itä-suuntainen mittakaava on kummassakin projektiossa sama. Seurauksena kuitenkin on, että pituuspiirit tekevät näiden leveyspiirien kohdalla pienen mutkan. Projektion oikea­pintaisuus seuraa siitä, että sekä sinusoidi- että Mollweiden projektio ovat oikea­pintaisia.
Koska Mollweiden projektiota sanotaan joskus myös "homolo­grafiseksi projektioksi", Goode muodosti laatimalleen projektiolle nimen "homolosiini" () yhdistämällä osan sanoista "homolo­grafinen" ja "sinusoidi". Koska projektion mukainen kartta muistuttaa käsin kuoritun appelsiinin tasopinnalle levitettyä kuorta, sitä sanotaan joskus myös "appelsiininkuorikartaksi". Projektiota on käytetty monissa koulukartastoissa Tavallisimmin karta on lohkottu niin, että kartan kumpikin reuna on Tyynellä­merellä, eri lohkojen rajat pohjoisella pallon­puoliskolla Atlantilla, eteläisellä pallon­puoliskolla Atlantilla ja Intian valta­merellä.
Alexander Massialas

Alexander Massialas (s. 20. huhtikuuta 1994 San Francisco, Yhdysvallat) on yhdysvaltalainen miekkailija, joka miekkailee floretilla. Hän saavutti Rion olympialaisissa 2016 hopeaa miesten floretissa. Tämä oli ensimmäinen yhdysvaltalaisen miehen saama miekkailun henkilökohtainen olympiamitali vuoden 1984 jälkeen. Rion olympialaisten joukkuekilpailussa hän saavutti pronssia. Tokion olympialaisissa 2020 Massialas oli mukana Yhdysvaltain joukkueessa, joka sai floretin joukkuekilpailussa pronssia. Hän on ykkönen sekä maailmanrankingissa että Yhdysvaltain rankingissa.
Massialas edusti Yhdysvaltoja myös Lontoon olympialaisissa vuonna 2012. Hän oli tuolloin Yhdysvaltain nuorin miespuolinen olympiaedustaja kaikki lajit huomioiden.
Yksityiselämä.
Alexander Massialas opiskelee Stanfordin yliopistossa. Hän harrastaa koripalloa, jalkapalloa ja musiikkia. Hänen isänsä Greg Massialas on myös edustanut Yhdysvaltoja olympialaisissa miekkailussa, ja hänen siskonsa Sabrina Massialas oli mukana Yhdysvaltain miekkailujoukkueessa Tokion olympialaisissa.
Manazuru (1900)

Manazuru oli keisarillisen Japanin laivaston 1900 valmistunut Hayabusa-luokan torpedovene.
Valmistus.
Alus tilattiin osana vuoden 1896 hankintoja Ranskasta Le Havresta Chantiers et Ateliers Augustin Normandilta. Alus laskettiin vesille 1900 ja valmistui 7. marraskuuta.
Palvelus.
Alus poistettiin alusluettelosta 1. huhtikuuta 1919.
Chidori (1901)

Chidori oli keisarillisen Japanin laivaston 1901 valmistunut Hayabusa-luokan torpedovene.
Valmistus.
Alus tilattiin osana vuoden 1896 hankintoja Ranskasta Le Havresta Chantiers et Ateliers Augustin Normandilta. Alus laskettiin vesille 1901 ja valmistui 4. huhtikuuta.
Palvelus.
Alus poistettiin alusluettelosta 1. huhtikuuta 1919.
Kari (1903)

Kari oli keisarillisen Japanin laivaston 1903 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille 14. maaliskuuta 1903 ja valmistui 25. heinäkuuta.
Palvelus.
Alus poistettiin alusluettelosta 1. huhtikuuta 1922.
Aotaka (1903)

Aotaka oli keisarillisen Japanin laivaston 1903 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille helmikuussa 1903 ja valmistui 1. elokuuta.
Palvelus.
Alus poistettiin alusluettelosta 1. huhtikuuta 1922.
Hato (1903)

Hato oli keisarillisen Japanin laivaston 1903 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille heinäkuussa 1903 ja valmistui 22. lokakuuta.
Palvelus.
Alus poistettiin alusluettelosta 1. huhtikuuta 1922.
Tsubame (1903)

Tsubame oli keisarillisen Japanin laivaston 1903 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille elokuussa 1903 ja valmistui 24. marraskuuta.
Palvelus.
Alus poistettiin alusluettelosta 1. huhtikuuta 1922.
Hibari (1903)

Hibari oli keisarillisen Japanin laivaston 1904 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille lokakuussa 1903 ja valmistui 10. tammikuuta 1904.
Palvelus.
Alus poistettiin alusluettelosta 1. huhtikuuta 1923.
Antti Kaasalainen

Anders (Antti) Kaasalainen (3. lokakuuta 1875 Pyhäjärvi Vpl – 27. huhtikuuta 1935 Helsinki) oli suomalainen filosofian tohtori, lyseon lehtori, päätoimittaja, valtiopäivämies ja nuorsuomalaisten kansanedustaja.
Henkilöhistoria.
Kaasalaisen vanhemmat olivat maanviljelijä Johan Kaasalainen ja Maria Kähönen ja puoliso vuodesta 1911 Beda Wilhelmina Liljegren. Hän pääsi ylioppilaaksi 1895 Viipurin lyseosta ja valmistui Helsingin yliopistosta filosofian kandidaatiksi 1899, maisteriksi 1900 sekä filosofian lisensiaatiksi ja tohtoriksi 1907. Kaasalainen teki opiskeluaikanaan kansatieteellisiä ja kielitieteellisiä tutkimusmatkoja Karjalaan vuosina 1896–1898. Hän toimi lisäksi Helsingin yliopiston ylioppilaskunnan puheenjohtajana. Kaasalainen oli Porin lyseon historian ja suomen kielen lehtori 1911–1928. Hän toimi myös sanomalehtimiehenä ja oli Suomalainen Kansa -lehden vastaavana toimittajana 1907−1909 ja Virallisen Lehden päätoimittajana 1930–1933. Hän oli myös tilanomistaja ja omisti hovitilan Kaukolassa.
Kaasalainen osallistui valtiopäiville talonpoikaissäädyssä Käkisalmen tuomiokunnan edustajana 1904–1905 ja 1905–1906. Hän oli kansanedustajana 1909–1911, edustaen Viipurin läänin itäistä vaalipiiriä.
Kiji (1903)

Kiji oli keisarillisen Japanin laivaston 1904 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille marraskuussa 1903 ja valmistui 23. tammikuuta 1904.
Palvelus.
Alus upposi 31. maaliskuuta 1904 osuttuaan miinaan Port Arthurin edustalla.
Kiji (1905)

Kiji oli keisarillisen Japanin laivaston 1905 valmistunut Hayabusa-luokan torpedovene.
Valmistus.
Alus tilattiin Kuren laivastontelakalta korvaamaan vuonna 1904 uponnut saman niminen alus. Alus valmistui 9. toukokuuta 1905.
Palvelus.
Alus poistettiin alusluettelosta 15. joulukuuta 1923.
Sagi (1903)

Sagi oli keisarillisen Japanin laivaston 1904 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille joulukuussa 1903 ja valmistui 22. maaliskuuta 1904.
Palvelus.
Alus poistettiin alusluettelosta 1. huhtikuuta 1923.
Pleurosaurus

Pleurosaurus on sukupuuttoon kuollut alkuliskojen suku, ja nykyisen tuataran sukulainen. "Pleurosauruksen" fossiileja on löydetty Saksasta ja Ranskasta, ja ne on ajoitettu myöhäisjurakaudelle. Sukuun kuului kaksi lajia, "P. goldfussi" ja "P. ginsburgi".
Piirteet.
"Pleurosaurus" oli yksi harvoista vedessä eläneistä alkuliskoista. Se oli lähemmäs 1,5 metriä pitkä josta kolmasosa oli häntää. "Pleurosauruksella" oli virtaviivainen käärmemäinen pitkänomainen ruumis, verraten lyhyet jalat ja vahva häntä. Se pystyi uimaan nopeasti kiemurtelemalla käärmemäisesti. Etujalat olivat takajalkoja lyhyemmät eivätkä lyhyet jalat auttaneet uimista. Kuono oli edestä kapeampi ja sieraimet sijaitsivat kaukana takana päässä, lähellä silmiä.
Uzura (1904)

Uzura oli keisarillisen Japanin laivaston 1904 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille helmikuussa 1904 ja valmistui 22. huhtikuuta.
Palvelus.
Alus poistettiin alusluettelosta 1. huhtikuuta 1923.
Kamome (1904)

Kamome oli keisarillisen Japanin laivaston 1904 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kuren laivastontelakalta. Alus laskettiin vesille huhtikuussa 1904 ja valmistui 4. kesäkuuta.
Palvelus.
Alus poistettiin alusluettelosta 15. joulukuuta 1923.
Hashitaka (1903)

Hashitaka oli keisarillisen Japanin laivaston 1904 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kawasakin Koben telakalta. Alus laskettiin vesille joulukuussa 1903 ja valmistui 27. helmikuuta 1904.
Palvelus.
Alus poistettiin alusluettelosta 1. huhtikuuta 1923.
Ōtori (1904)

Ōtori oli keisarillisen Japanin laivaston 1904 valmistunut Hayabusa-luokan torpedovene.
Valmistus.
Alus tilattiin osana vuoden 1897 hankintoja Kawasakin Koben telakalta. Alus laskettiin vesille huhtikuussa 1904 ja valmistui 4. kesäkuuta.
Palvelus.
Alus poistettiin alusluettelosta 15. joulukuuta 1923.
Gauthier Grumier

Gauthier Grumier (s. 29. toukokuuta 1984) on ranskalainen miekkailija, jonka aseena on kalpa. Hän voitti kultaa Rion olympialaisten 2016 joukkuekilpailussa sekä saavutti pronssia yksilökilpailussa. Grumier miekkailee vasemmalla kädellä.
Grumier on voittanut kalvan joukkuekilpailun maailmanmestaruuden viisi kertaa. Hän voitti Euroopan mestaruuden sekä henkilökohtaisessa että joukkuekilpailussa 2015. Joukkuekilpailussa hän on voittanut Euroopan mestaruuden myös vuosina 2003, 2011 ja 2016. Kaudella 2015–2016 hän on voittanut yhden GP-kilpailun ja kaksi maailmancupin osakilpailua. Lisäksi hän on ollut kerran maailmancupissa kolmantena. Joukkuemaailmancupista hänellä on kaudelta 2015–2016 yksi voitto ja kolme kakkossijaa.
Johannes Inborr

Johan (Johannes) Inborr (9. helmikuuta 1867 Pietarsaaren maalaiskunta – 6. heinäkuuta 1939 Pietarsaaren maalaiskunta) oli suomalainen maanviljelijä, kunnallisneuvos ja Ruotsalaisen kansanpuolueen kansanedustaja.
Inborrin vanhemmat olivat maanviljelijä Anders Niss ja Anna Pellis. Hän kävi pienten lasten koulun ja toimi maanviljelijänä Pietarsaaren maalaiskunnassa 1894–1939. Hän toimi myös lautamiehenä 1905–1913. Inborr oli siirtolaisena Yhdysvalloissa 1890–1893 sekä 1911.
Inborr oli kansanedustajana 1909–1919 sekä 1922–1933 edustaen Vaasan läänin pohjoista vaalipiiriä. Hän toimi Ruotsalaisen kansanpuolueen eduskuntaryhmän varapuheenjohtajana. Inborr kuului Suomen ruotsalaisten maalaiskuntien liiton hallitukseen ja oli Pietarsaaren kuntakokouksen ja kunnanvaltuuston puheenjohtajana. Hän sai kunnallisneuvoksen arvonimen 1924. 
Johannes Inborr oli naimisissa vuodesta 1885 Johanna Keckon kanssa.
Penny Oleksiak

Penelope ”Penny” Oleksiak (s. 13. kesäkuuta 2000 Toronto, Ontario) on kanadalainen uinnin olympiavoittaja. 186 senttimetriä pitkä ja 68 kilogrammaa painava Oleksiak edustaa Toronto Swim Clubia.
Oleksiak saavutti olympiakultaa 100 metrin vapaauinnista vuoden 2016 kesäolympialaisista Rio de Janeirosta. Näin ollen hänestä tuli historian ensimmäinen 2000-luvulla syntynyt yksilölajin olympiavoittaja. Oleksiak jakoi kullan yhdessä Simone Manuelin kanssa uudella olympiaennätyksellä 52,70. Rio de Janeirosta Oleksiak saavutti myös hopeaa 100 metrin perhosuinnista sekä kaksi viestipronssia. Saman vuoden Windsorin lyhyen radan MM-kilpailuista hän sai kaksi viestikultaa sekä hopea- ja pronssimitalin. Budapestin MM-kilpailuissa 2017 hän saavutti kaksi viestipronssia ja Gold Coastin Kansainyhteisön kisoissa 2018 kaksi viestihopeaa. Gwangjun MM-kilpailuissa 2019 hän saavutti pronssia kaikissa kolmessa naisten viestissä. Kesälle 2021 siirretyissä Tokion olympialaisissa hän saavutti hopeaa 4 × 100 metrin vapaauintiviestissä ja pronssia 200 metrin vapaauinnissa sekä 4 × 100 metrin sekauintiviestissä. Budapestin MM-kilpailuissa 2022 hän saavutti kaksi viestihopeaa ja kaksi -pronssia. Budapestin lyhyen radan MM-kilpailuissa 2024 hän saavutti kolme viestimitalia. Nuorten MM-kilpailuista hänellä on kaksi kultaa, neljä hopeaa ja yksi pronssi.
Oleksiakin veli Jamie Oleksiak pelaa jääkiekkoa NHL:ssä.
Vatemo Ravouvou

Vatemo Ravouvou (s. 31. heinäkuuta 1990) on fidžiläinen rugby union -pelaaja. 171 senttimetriä pitkä ja 81 kilogrammaa painava Ravouvou kuuluu Fidžin rugby-7-maajoukkueeseen. Pelipaikaltaan Ravouvou on puolustaja.
Ravouvou saavutti Fidžin rugby-7-maajoukkueen kanssa olympiakultaa vuoden 2016 kesäolympialaisista Rio de Janeirosta. Mitali oli Fidžin historian ensimmäinen olympiamitali.
Giampiero Pinzi

Giampiero Pinzi (s. 11. maaliskuuta 1981 Rooma, Italia) on italialainen jalkapalloilija. Pelipaikaltaan hän on keskikenttäpelaaja. Pinzi edustaa Serie B:ssä pelaavaa Bresciaa. Hän pelasi Serie A:ssa 389 ottelua 16:n peräkkäisen kauden aikana vuosina 2000–2016.
Seurajoukkueura.
Pinzi on Lazion kasvatti. Hän pelasi ainoan virallisen ottelunsa seuran edustusjoukkueessa 2. marraskuuta 1999, kun Lazio voitti Dynamo Kiovan Mestarien liigan lohkovaiheen vierasottelussa 1–0. Kesällä 2000 Pinzi siirtyi Udineseen, jossa hän pelasi ensimmäisen Serie A:n ottelunsa 12. marraskuuta 2000 Udinesen hävitessä vieraissa Parmalle 0–2. Yhteensä Pinzi pelasi kaudella 2000–2001 kymmenen pääsarjaottelua. Seuraavien seitsemän kauden ajan Pinzi lukeutui joukkueen runkopelaajiin pelaten niiden aikana yhteensä 172 pääsarjaottelua. Kaudet ja Pinzi pelasi lainalla Chievossa, jossa hän oli tärkeä osa joukkuetta pelaten 66 pääsarjaottelua, joista 62 aloituskokoonpanossa.
Pinzi palasi lainalta Udineseen kesällä 2010. Hän pelasi kausina ja yhteensä 62 pääsarjaottelua. Tämän jälkeen Pinzin vastuu väheni, ja kausina , ja 2014–2015 hän pelasi yhteensä 61 pääsarjaottelua. Elokuussa 2015 Pinzi palasi Chievoon, tällä kertaa pysyvällä siirrolla. Hän edusti seuraa 18:ssa Serie A -ottelussa . Elokuussa 2016, 16:n peräkkäisen Serie A -kauden jälkeen, Pinzi siirtyi sarjaporrasta alemmas Serie B -seura Bresciaan.
Maajoukkueura.
Pinzi edusti Italiaa yhteensä 42:ssa ikäkausijoukkueiden maaottelussa ja yhdessä A-maaottelussa. Hänen ainoa A-maajoukkueen ottelunsa oli 30. maaliskuuta 2005 Islantia vastaan pelattu ystävyysottelu, joka päättyi maalittomaan tasapeliin.
Pinzi oli mukana alle 21-vuotiaiden EM-kilpailuissa Saksassa 2004, jossa Italia voitti Euroopan-mestaruuden. Pinzi pelasi turnauksessa neljässä Italian viidestä ottelusta, muttei päässyt kentälle Serbia ja Montenegroa vastaan pelatussa loppuottelussa. 3–1-voittoon päättyneessä välierässä Portugalia vastaan Pinzi teki 2–0-maalin.
Kesällä 2004 Pinzi kuului Italian joukkueeseen myös Ateenan olympialaisissa, jossa Italia saavutti pronssia. Hän pelasi kaikissa Italian kuudessa ottelussa ja teki maalin alkulohko-ottelussa Ghanaa vastaan.
Saavutukset.
Italian maajoukkue